కొంటెబొమ్మల బ్రహ్మలు

వ్యంగ్య చిత్రకళకు అత్మ సామాజిక స్పృహ. సమకాలీన సమస్యలపై అవగాహన పెంచే కళ వ్యంగ్య చిత్రకళ. కేవలం ప్రజల కోసమే నడిచే కళ వ్యంగ్య చిత్రకళ. బుక్ కల్చర్ పోయి, లుక్ కల్చర్ పెచ్చరిల్లిన ఈ సమయంలో ప్రచురించబడిన పుస్తకం వెనుక తరుగుతున్న విలువలకై... చెందుతున్న అవేదన తాలూకు కసి ఈ గ్రంథం వెనుక బాగా కనిపిస్తున్నది. ఈ కళారంగంలో గుర్తింపు తెచ్చుకున్న దాదాపు, 300 మంది చిత్రకారుల స్థాయి నుండి నేటికి వందకు పడిపోవడం ఎంతటి విచారకరం. 90 వ దశకం వరకు పత్రికలో తెలుగు కార్టూన్ దేదీప్యమానంగా వెలుగొందింది. నేడు పత్రికలు కరువైన సమయంలో కార్టూన్ల లోటు మనకు బాగా కనిపిస్తుంది. 

 నేపద్యం 
కొంటెబొమ్మల బ్రహ్మలు గ్రంథ సంపాదకునిగా, రచయితగా కళాసాగర్ యల్లపు 166 తెలుగు కార్టూనిస్టుల సెల్ఫీలను ఒకగుదిగా గుచ్చి గ్రంథాన్ని పుస్తకాభిలాషులకు అందించారు. తొలి తెలుగు కార్టూనిస్ట్ తలిశెట్టి రామారావు మొదలు 1996 లో పుట్టి కార్టూన్లు గీస్తున్న నేటి యువ కార్టూనిస్ట్ ఇళయరాజా చరిత్ర వరకూ ఈ పుస్తకంలో పొందుపరచడం విశేషం. కళాసాగర్ రచయిత, చిత్రకారుడు కూడా అయినందున ఈ 448 పేజీల బృహత్తర గ్రంథాన్ని స్వీయ పర్యవేక్షణలో సుందరంగా తీర్చిదిద్ద గలిగారు.

 విశేషాలు 
ఈ గ్రంథానికి "తెలుగు కార్టూనిస్టుల సెల్ఫీలు" అన్న ట్యాగ్ లైన్ పెట్టడంలోనే సృజనాత్మకత నిండి ఉంది. ఎవరి ఫోటో వారు తీసుకున్నట్లుగా... తమ స్వగతాలను వ్యాసాలుగా ఎవరికి వారు రాసుకుని... హాస్య బ్రహ్మలు తమ స్వగతాన్ని తమదైన శైలిలో వినిపించారు. వారి కొంటె గీతల వైవిధ్యాన్ని ఒకటి రెండుకార్టూన్లతో మనకు పరిచయమిచ్చారు. అందుబాటులో లేని చిత్రకారుల జీవిత, కళావిశేషాలను రచయిత, సంపాదకుడు అయిన కళాసాగర్ చరిత్రను తవ్వి మనకందించారు.

ఈ గ్రంథంలో తొలి తెలుగు కార్టూనిస్ట్ తలిశెట్టి రామారావు నుండి సీనియర్ కార్టూనిస్టులు జయదేవ్, సత్యమూర్తి, పాప, టీవీ, బాలి, బాబు, చంద్ర, ఏ.వి.ఎం., సరసి, శంకు, మోహన్, గీతా సుబ్బారావు, శ్రీధర్, సురేంద్ర, షేక్ సుభాని, మల్లిక్, బొమ్మన్, రాజు, రాగతి పండరి, అరుణ్, శ్యామ్మోహన్, బ్నిం, రాంప్రసాద్, శేఖర్, శంకర్, వర్చస్వీ, ఎం.ఐ.కిషన్, డా. పూతేటి, బాచి, నాగిశెట్టి, భగవాన్ రెడ్డి, కృష్ణ, పద్మ, లాల్, సురేన్, కాజా ప్రసాద్, సంబంగి తదితర కార్టూనిస్టులెందరో వున్నారు. 

కేరికేచర్ స్పెషలిస్టులయిన వర్చస్వి, అంతోటి ప్రభాకర్, రాజశేఖర్, ఎం. రాజు తమ కేరికేచర్లు పుస్తకంలో ప్రశంసనీయం. వీరు ప్రతి చిత్రకారుని ఫోటోతో పాటు కేరికేచర్లను చిత్రించి ముద్రించారు. ఈ ప్రక్రియ పుస్తకానికి ఎంతో వన్నె తెచ్చింది. కార్టూన్ చిత్రణలో అంతర్భాగమైన కేరికేచర్ చిత్రణను ఇలా పాఠకులకు పరిచయం చేసినట్లయింది. కేరికేచర్లను సాధన చేయాలనుకున్న ఔత్సాహికులకు పరిశీలనా గ్రంథంగా కూడా నిలుస్తుంది. ఈ గ్రంథం.

ఒకటి కాదు రెండు కాదు ఏకంగా 160 క్యారికేచర్లను ఏకకాలంలో దర్శించే భాగ్యం ఈ పుస్తకం ద్వారా పాఠకునికి దక్కింది. కొంటె బొమ్మలు గీతలో నిష్ణాతులైన కార్యునిస్టులకు వారి కొంటె ముఖచిత్రాలను తమంత తాముగా చూసుకుని మురిసిపోయే కానుకగాను ఈ పుస్తకం నిలుస్తుంది.

 ముందుమాటలు 
యండమూరి వీరేంద్రనాద్ గారి ముందుమాట ఈ పుస్తకానికి మణి మకుటమై నిలిచింది. వీరి అక్షర పటిదు తెలియని పాఠకుడు తెలుగునాట లేడు. ఈ పుస్తకానికి యండమూరి చూట "ముందుమాట"గా దక్కటం కార్టూనిస్టు లోకానికి దొరికిన సముచిత గౌరవం, పాఠకుల అదృష్టం. యండమూరి ముందుమాటకు శీర్షిక 'దడిగా డువా నివ్వన' అన్నది తిప్పి చదివితే... నవ్వనివాడు గాడిదే మరి... అన్న పరమరహస్యం బట్టబయలవుతుంది. ఈ పుస్తక రూపకల్పనలో కళాసాగర్ శ్రమ ఎంత అనేది తొలుత గుర్తించినవారు యండమూరి గారు. కార్టూన్ (స్ట్రెస్ బస్టర్' అన్నారు. పిల్లవాణ్ణి సెల్ఫోన్ నుండి మానిపించే రహస్యాన్ని తన ముందుమాటలో వివరించారు యండమూరి, ప్రచురణకర్త ముందుమాటను అడిగారు కదా అని ఏదో ఒకటి వ్రాయలేదు. పాఠకుడు యండమూరి మార్క్ పీఠికను ఖచ్చితంగా అవగాహనను పెంచుతుంది. 

రెండవ మాటను అందించిన వారు డాక్టర్ జయదేవ్. వీరు నేటికీ కళాసాధకుడిగా శ్రమిస్తు, సృజన సేద్యం చేస్తున్న వ్యంగ్య చిత్రకారులు. వీరి మాట ఈ వ్యంగ్య చిత్రకళకు పోటీగా కంప్యూటర్లు నిలవలేదన్న నమ్మకాన్నిస్తుంది. అలాగే భవిష్యత్ తరానికి భరోసాను ఇస్తుంది.

ముందుమాటలు రాసిన యండమూరి మరియు జయదేవ్ గార్లు "తెలుగు భాషలో కార్టూనిస్టులు అగ్రగణ్యం" అంటారు. ఈ మాట తెలుగువారిలోని వెట'కారం' పాలు కాస్త ఎక్కువనే మాటకు బలం చేకూరుస్తుంది. హాస్యచతురత, సరసమయభాష తెలుగు భాష ఆయువుపట్టని విదితమే.

 ప్రత్యేకత 
ఈ పుస్తకం కొరకు 15 సంవత్సరాలుగా కళాసాగర్ తలమునకలై చివరకు సాధించిన 160 మణులను గుచ్చిన దుణిమాలతో తెలుగు కార్టున్ ప్రపంచాన్ని సత్కరించారు. 98 సంవత్సరాల కార్టూనిస్టుల చరిత్రకు ఆధారంగా ఈ పుస్తకం నిలుస్తుంది. ఆ తరువాత పుట్టుకొచ్చే కార్టూనిస్టులకు స్ఫూర్తిని నింపుతుంది.

కొన్ని రంగాల సృజనకారులకే ఆదరణ పరిమితమైన కాలంలో... తమతమ వ్యాపారాలను పెంచుకునేందుకు ప్రేక్షకుల నాడిని అందిపుచ్చుకుని అడిస్తున్న మీడియంల గారడీ నడుస్తున్న కాలమిది. తెలుగు అక్షర జ్ఞానాన్ని కోల్పోయిన యువత పెరిగిపోతున్న తరుణమిది. పలుసమస్యలు పెనుముప్పుగా చాప కింద నీళ్లులా పాకుతూ భవిష్యత్తుకు సవాళ్లను విసురుతున్నాయి. రాశి-వాసి కోల్పోయిన కళారంగంలో పూర్వపు కళాకారులు సృజించిన కళాఖండాలు మాస్టర్ పీసులుగా మిగిలిపోవడం మినహా మరొక విషయాన్ని మనం ఆశించలేము. చరిత్రను దురిపించే వైభవము కనుచూపుమేర కానరాని పరిస్థితిలో ఈ పుస్తకాన్ని వెలుగులోకి తెచ్చిన కళాసాగర్ భావి తరానికి గొప్ప చైతన్యాన్ని ఇచ్చారు.

 తెలుగు కార్టూన్ శతసంవత్సరోత్సవం 
మరో రెండేళ్ళలో తెలుగు కార్టూన్ శతసంవత్సరోత్సవం జరుపుకోనున్న తరుణంలో వందమందికి పైగా వ్యంగ్య చిత్రకారుల పరిచయాలను ఆయా కార్టూనిస్టుల కార్టూన్లతో పుస్తకంగా రావడం, ఇదే తొలి పుస్తకం కావడం దీని ప్రత్యేకతను, ఆవశ్యకతను తెలియజేస్తుంది. 

ఒక్కొక్క కార్టూనిస్టు సంతకంలోని విశేషాలను తెలిపే వ్యాసం "తెలుగు కార్టూనిస్టుల సంతకాలు" కాగా, "కార్టూన్ల పై వచ్చిన పుస్తకాలు" అన్న వ్యాసంలో... తెలుగులో చిత్రకళపై వచ్చిన పుస్తకాల సంఖ్యతో పోలిస్తే కార్టున్లపై వచ్చిన పుస్తకాల సంఖ్యే అధికం. ఈ మాట కించిత్ ఆశ్చర్యాన్ని కలిగిస్తున్నది. దాదాపు 105 పుస్తకాల పేర్లతో పాటు వీటి రచయిత, ముద్రించిన సంవత్సరాన్ని సంపాదకుడు ఇక్కడ ఇవ్వడం కళాసాగర్ ఈ కళపై ఉన్న సాధికారత, అమితమైన నిబద్ధతకు నిదర్శనంగా నిలుస్తుంది. పాఠకులకు హాస్య ప్రపంచపు సంపూర్ణ సమాచారం ఈ రెండు వ్యాసాల ద్వారా సమకూరుతుంది.

జవసత్వాలు ఉడిగిన కళారంగానికి ఈ పుస్తకం టానిక్కులా పనిచేస్తుంది. ఫైన్ ఆర్ట్స్ కళాశాలలో ఇల్లస్ట్రేషన్స్ తో పాటు కనీసం ఒక సెమిస్టర్లో ఒక పాఠ్యాంశంగానైనా చేర్చి ఈ కళను భావితరాలు మరింత మెరుగ్గా వినియోగించుకునేలా వెలుగు దారి చూపాలని విద్యావేత్తలను కోరుతున్నాను.
మూలాలు

 బయటి లింకులు 
పుస్తక ఆవిష్కరణ వీడియో
వర్గం:తెలుగు పుస్తకాలు
వర్గం:2021 పుస్తకాలు